als_Latn dik_Latn sag_Latn
Shtatë pikët e marra në tri ndeshjet e fundit kanë shtuar së tepërmi optimizmin tek Apolonia. Kapiteni i fierakëve, Amarildo Dimo, u ka bërë thirrje shokëve të qëndrojnë me “këmbë në tokë” dhe të ruajnë këtë ritëm.
“Mund të them se rezultatet e suksesshme në tri ndeshjet e fundit kanë mbërritur në momentet e duhura për ne. Kjo pasi dhe rivalet tona të drejtpërdrejta në luftën për mbijetesë, Elbasani e Teuta, janë ndalur. Motivimi nga ana e trajnerit ka qenë maksimal dhe në të njëjtën mënyrë i jemi përgjigjur dhe ne lojtarët.
Natyrisht, ngërçi i shënimit të golave tashmë ka marrë fund dhe këtë e tregojnë edhe 5 golat e shënuar në 3 ndeshjet e fundit. Kemi barazuar me Kukësin dhe kemi fituar ndaj rivalëve tanë të drejtpërdrejtë, Elbasanit dhe Teutës. Kanë qenë rezultate tepër të vyera, ndaj nuk duhet të gabojmë, por t’i marrim 10 ndeshjet e mbetura një nga një dhe t’i vlerë- sojmë si finale të vërteta”, u shpreh fillimisht Dimo për “Panorama Sport”.
Duke vijuar më tej, ai ndalet edhe te ndeshja ndaj Laçit. “Statistikat kundër laçianëve këtë sezon nuk janë favorizuese për Apoloninë, megjithatë këtu nuk ka vend për t’u demoralizuar. Ne duhet të shfrytëzojmë momentet e mira që po kalojmë. Po përgatitemi me kujdes dhe e kemi vlerësuar në maksimum.
Kemi të bëjmë me një ekip të fortë dhe me kualitete që në javët e fundit ka kaluar nga fitorja në fitore. Megjithatë, mendoj se nuk janë të pakalueshëm. Ende vazhdojmë të jemi në pozitë të vështirë, por do bëjmë gjithçka që ta realizojmë objektivin: mbijetesën në Superiore. Ne nuk do të dorë- zohemi deri në fund për të shpë- tuar sezonin”.
als_Latn als_Latn als_Latn als_Latn als_Latn